**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.275/6  (prot. Nr.6, 33.§) |  |

Par zemes vienības Liepājā Zvejnieku

alejā 2 daļas zemes nomas tiesības

izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes noma un apbūves tiesības noteikumi" 32., 43. un 44. punktu, Liepājas valstspilsētas pašvaldības domes 2024. gada 18. aprīļa lēmumu Nr.155/4 "Par nekustamā īpašuma – zemes vienības Liepājā Zvejnieku alejā 2 daļas – nomas tiesības izsoli", Liepājas valstspilsētas pašvaldības domes 2024. gada 18. aprīļa noteikumu Nr.10 "Liepājas valstspilsētas pašvaldības nekustamā īpašuma – zemes vienības Zvejnieku alejā 2 daļas – nomas tiesības izsoles noteikumi" 7.2. punktu, izskatot UAB "Liepojos kopos" 2024. gada 8. maijā pulksten 12.49 iesniegto pieteikumu nomas tiesību izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 13. maija lēmumu zemes nomas tiesības izsoles protokolā (sēdes protokols Nr.8, 3.#) un Liepājas valstspilsētas pašvaldības domes pastāvīgās Attīstības komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Apstiprināt zemes vienības Zvejnieku alejā 2 (kadastra apzīmējums 1700 031 0091 8008) daļas zemes nomas tiesības 2024. gada 13. maija izsoles rezultātus.

2. Uzdot Liepājas Nekustamā īpašuma pārvaldei veikt nepieciešamās darbības zemes nomas līguma noslēgšanai ar UAB "Liepojos kopos" (reģistrācijas Nr.LT305889147; juridiskā adrese: Pilaites pr. 20, Vilnius, Lietuva) par zemes vienības Zvejnieku alejā 2 daļas nomas tiesību uz 15 gadiem, nosakot nosolīto nomas maksu – 1880,00 EUR (viens tūkstotis astoņi simti astoņdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja UAB "Liepojos kopos" 15 dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2024. gada 18. aprīļa lēmumu Nr.155/4 "Par nekustamā īpašuma – zemes vienības Liepājā Zvejnieku alejā 2 daļas – nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai | |